Downloaded from YTS.MX
Official YIFY movies site: YTS.MX
Ég veit hvað þið haldið.
Einsömul reiðkona.
Dystópískur heimur.
Land sem hefur verið lagt í eyði.
Hvernig varð þessi heimur svona laskaður?
Sko, þetta hófst allt fyrir 500 árum.
Kúmandra.
Svona vorum við áður.
Þá var landið heilt og við lifðum í sátt og samlyndi ásamt...
drekum.
Töfraverum sem færðu okkur vatn, regn og frið.
Þetta var paradís.
En síðan kom Drunið.
Glórulaus plága sem dreifðist hratt um allt
og margfaldaðist með því að éta líf og steingera alla sem fyrir urðu.
Drekarnir börðust fyrir okkur af öllum mætti
en það dugði ekki til.
Þá ákvað hin mikla Sisudatu,
síðasti drekinn, að flytja alla töfra sína yfir í gimstein og...
hún hrakti Drunið burt.
Þau sem höfðu orðið að steini sneru aftur.
Nema drekarnir.
Ekkert var eftir af Sisu nema gimsteinninn.
Þetta hefði átt að vera stór og hvetjandi stund
þar sem fórn hennar sameinaði mannkynið.
En þar sem mannfólkið er eins og það er
börðust allir fyrir því að eignast síðustu leifar drekatöfra.
Landamæri urðu til og Kúmandra sundraðist.
Við urðum öll óvinir og gimsteinninn var falinn.
En það var annað sem rústaði heiminum.
Það byrjaði ekki fyrr en 500 árum síðar
þegar ég kom til sögunnar.
Einhver þykist vera snjall.
Jæja, Tuk Tuk. Sýnum þeim hvað við erum snjöll.
Tuk Tuk!
Áfram með þig!
Einbeittu þér!
Takk fyrir.
Þetta var geggjað. Gefðu mér skel.
Ég hjálpa þér.
Bíddu við.
Þetta er of auðvelt.
Benja höfðingi.
Ég veit að þú átt að stöðva mig
en þú gerir það ekki.
Ekki rugla saman kappsemi og hæfileikum.
Þú nærð ekki að stíga fæti í innsta hring Drekasteinsins.
Ekki einni tá.
Dragðu sverð úr slíðrum. Þú þarft á því að halda.
Ekki í dag.
Búp.
Ég sagði að þú gætir ekki stigið fæti í innsta hringinn.
Þú tapaðir, Raya.
Var það?
Raya...
Ég hefði átt að segja báða fætur.
Ekki naga þig í handarbökin, Benja höfðingi.
Þú gerðir þitt besta.
Ég skal ekki gera það. En þú kallar mig "föður" eða "Ba".
Vel af sér vikið, daggardropi. Þú stóðst prófið.
Ja, hérna.
Andi Sisu.
Kynslóðum saman hefur fjölskyldan svarið að vernda gimsteininn.
Í dag tekur þú virkan þátt í þeirri arfleifð.
Raya, prinsessa í Hjarta, dóttir mín...
nú ert þú orðin ein af Verndurum Drekasteinsins.
Einhver er spennt.
Já!
Sá sem vill stela Drekasteininum þarf nú að mæta ofsa
tveggja fræknustu stríðskappa allra landanna.
Gott að þú ert klár í slaginn
því ég þarf að segja þér svolítið mikilvægt.
Fulltrúar hinna landanna eru á leið hingað núna.
Er það?
Allt í lagi.
Við getum þetta. Ég er tilbúin.
Ég veit hvernig við stöðvum þau.
Er það virkilega? Hvað veistu um hin löndin?
Í fyrsta lagi, Hali.
Funheit eyðimörk með lymskufullum málaliðumsem berjast ódrengilega.
Í öðru lagi, Kló.
Fljótandi markaður með fingralöngum sölumönnum og fimum vígamönnum.
Í þriðja lagi, Hryggur.
Napurlegur bambusskógur,
varinn af gríðarstórum stríðsmönnum með risavaxnar axir.
Í fjórða lagi, Tönn. Grimmustu óvinir okkar.
Þjóð sem er varin af reiðum morðingjum og enn reiðari kattardýrum.
Allt í lagi.
Við þurfum að fá lásboga og valslöngvur og...
Hvað með logandi valslöngvur?
Hvað með rækjumauk frá Hala,
sítrónugras frá Kló, bambusspírur frá Hrygg,
chili-pipar frá Tönn og pálmasykur frá Hjarta?
Eitrum við fyrir þeim?
Nei, við eitrum ekki fyrir þeim og berjumst ekki við þau.
Við gefum þeim að borða.
Hvað segirðu? -Ég bauð þeim hingað.
Við erum óvinir.
Þau eru óvinir okkar
því þau telja töfra Drekasteinsins færa okkur hagsæld.
Fáránlegt. Það er ekki rétt.
Þau halda það eins og við höldum ýmislegt um þau.
Það er ástæða fyrir því að hvert land er nefnt eftir hluta af drekanum.
Við vorum áður sameinuð sem ein öflug heild.
Kúmandra.
Það er liðin tíð, Ba.
Það þarf ekki að vera.
Ef við hættum þessu ekki og lærum ekki að treysta hvert öðru
hljótum við á endanum að tæta hvert annað í sundur.
Ég vil ekki að þú erfir slíkan heim.
Ég trúi því að við getum orðið Kúmandra á ný.
En einhver verður að stíga fyrsta skrefið.
Treystu mér.
Loftið er spennuþrungið.
Ekkert mál. Ég byrja á brandara.
Ekki gera það.
Bara grín.
Íbúar Hala, Klóar, Hryggjar og Tannar...
verið velkomin í Hjarta.
Við höfum verið óvinir of lengi en í dag er kominn nýr dagur.
Í dag getum við orðið Kúmandra á ný.
Flott ræða, Benja höfðingi.
Af hverju komum við í alvöru? Viltu ræna okkur?
Til hvers að ræna okkur? Það er til nóg af öllu í Hjarta.
Það er auðvelt að prédika um Kúmandra
þegar maður felur öflugasta vopn heims.
Steinninn er ekki vopn heldur helgur gripur.
Kúmandra! Það er brandari!
Fékk hann okkur hingað til að hlusta á skröksögur?
Þetta er tímasóun.
Ég hef eitt að segja.
Hver er svangur?
Farðu, það er í lagi.
Ég heiti Namari, frá Tönn.
Sæl, Namari. Ég heiti Raya.
Er þetta Sisu?
Fyrirgefðu. Ég er hálfgerður drekanörd.
Ég er sú sem gengur með Sisu-aðdáendahálsmen.
Komdu.
Ertu búin að borða?
Sagði mamma þín það í alvöru?
Vandræðalegt. Næsta spurning.
Slagsmál með eða án sverða?
Sverð, ekki spurning. -Er það ekki?
Spariföt eða hversdagsleg?
Aðeins skrímsli gæti gengið í þessu alla daga.
Hrísgrjón eða kássa?
Ég hélt að þetta væri auðvelt.
Það er orðið ansi langt síðan ég fékk hrísgrjón.
Í alvöru?
Tönn lítur vel út utan frá
en það eru ansi stór vandamál fyrir innan.
Ég ætlaði ekki að skemma stemninguna.
Hvar vorum við?
Við eigum einstæða foreldra með vonlausan húmor.
Við erum hörkukvendi sem þola ekki formlegan klæðnað.
Og dýrkum báðar Sisu.
Já.
Samkvæmt goðsögum Tannar er hún enn þarna úti.
Sisu? Ertu ekki að grínast?
Á ég að sýna þér svolítið?
Máttu hafa þetta?
Nei.
Samkvæmt þessu...
eftir að hin mikla Sisu losaði okkur við Drunið
féll hún í vatnið og flaut niður með ánni.
Sagan segir að hún sofi þar sem áin endar.
En hvaða á? Þær telja mörg hundruð.
Ég veit það ekki.
Hugsaðu þér ef við fyndum hana.
Dreki aftur í heiminum.
Þá yrði allt miklu betra.
Já.
Kannski gætum við virkilega orðið Kúmandra á ný.
Hérna.
Í alvöru?
Frá einum drekanörd til annars.
Heyrðu.
Komdu með mér, dep la. Ég vil sýna þér svolítið.
Andi Sisu. Ég finn fyrir honum.
Síðustu leifar drekatöfra sem til eru í heiminum.
Ég skil af hverju Hjarta gætir steinsins vel.
Þakka þér fyrir, dep la. Þú hefur reynst afar hjálpleg.
Í öðrum heimi hefðum við jafnvel orðið vinkonur
en ég verð að hugsa um hag Tannar.
Virana höfðingi, það gleður mig að Tönn skyldi þiggja boðið.
Þú færð ekki að stela gimsteini Sisu.
Því miður. Tönn á hann núna.
Þið stígið ekki fæti í innsta hring Drekasteinsins.
Hvað gengur á?
Hvað er þetta?
Tönn stelur steininum.
Hryggur ætti að fá hann.
Við náum honum.
Sverð okkar segja annað.
Hlustið á mig!
Við höfum val.
Við getum tætt hvert annað í sundur
eða staðið öll saman og byggt upp betri heim.
Það er ekki um seinan.
Ég trúi því að við getum orðið Kúmandra enn á ný.
Ba!
Farðu frá!
Hryggur á steininn!
Komdu með hann!
Nei... Nei...
Drunið.
Það eru enn töfrar þarna.
Takið brotin! -Nei!
Komdu, við verðum að fara.
Vatnið stöðvar þetta.
Flýtum okkur að ánni.
Ba, stattu á fætur!
Við verðum að halda áfram.
Stattu á fætur!
Ba! Tíminn er á þrotum!
Stattu upp! Ég skal hjálpa þér.
Hlustaðu á mig, Raya. Þú ert Verndari Drekasteinsins.
Hvers vegna segirðu það?
Það er enn ljós í þessu. Það er enn von.
Nei, við getum þetta saman.
Þú jafnar þig.
Raya, ekki gefa þau upp á bátinn.
Ég elska þig, daggardropi.
Ba?
Nei!
Ba!
Ba.
HALI 6 ÁRUM SÍÐAR
Vonandi er þetta sú rétta.
Hvað ertu að gera, stóra loðpadda?
Einbeittu þér, vinur.
Horfðu fram, Tuk Tuk.
Góður strákur.
Þú ert svo utan við þig.
Þú ert of stór fyrir þetta.
Eftir sex ára leit bíður okkar bókstaflegt skipbrot.
Er það nokkuð ills viti?
Sisudatu...
ég veit ekki hvort þú hlustar.
Ég hef leitað þín í öllum ánum
og nú er ég komin að þeirri allra síðustu.
Sjáðu til, við erum ansi fá eftir
og við þörfnumst hjálpar þinnar.
Í sannleika sagt...
þarfnast ég hjálpar þinnar.
Ég gerði mistök.
Ég treysti rangri manneskju
og heimurinn er í rúst.
Sisudatu...
ég þrái svo heitt að fá pabba minn aftur.
Ég bið þig.
Jæja.
Þetta er síðasta hálmstráið.
Ég veit. Ég gleymdi ekki...
Ja, hérna. Hvar er ég?
Pengu? Amba? Pranee? Eruð þið hérna?
Mikla Sisu.
Hver sagði þetta?
Halló?
Fyrirgefðu. Ég sá þig ekki.
Þú ert bara rykug. Ég skal dusta af þér.
Sisu?
Ert þú Sisu?
Þú ert manneskja.
Hvað heitir þú?
Ég heiti Raya.
Þú ert ekki úr steini svo að það þýðir...
Þetta virkaði!
Okkur tókst það!
Heyrirðu það, Pengu? Það virkaði!
Ég klúðraði engu!
Er þetta matur?
Ég týndi mér í björgun heimsins og gleymdi að borða í dag.
Í dag?
Hvaða dagur heldurðu að þetta sé?
Þriðjudagur.
Ég meina...
Hvaða ljúfmeti er þetta?
Þurrkaðir ávextir. Ég þurrkaði þá sjálf.
Ég vil hrósa kokkinum. Viltu klára þetta, félagi?
Sisu, ég þarf að segja þér hvað hefur gerst.
Nú?
Brutuð þið hann?
Þetta er mjög slæmt.
Ég hef sofið í 500 ár,
þið endurvöktuð Drunið
og systkinin lifnuðu ekki við.
Hvers vegna ekki?
Ég veit það ekki.
Og þið brutuð gimsteininn.
En ég á stóran hluta af honum.
Á mér nú að líða betur?
Ef þú týndir hvolpi og ég segði:
"Við eigum hluta af honum!"
Myndi þér líða betur?
Geturðu ekki búið til annan?
Ég get ekki búið til annan.
En þú ert dreki.
Ég skal vera hreinskilin.
Ég er ekki beinlínis besti drekinn, þú veist.
Þú bjargaðir heiminum.
Ég gerði það. Það er satt.
En hefurðu unnið í hóp
þar sem einn krakki gerði varla neitt
en fékk sömu einkunn og hinir?
Það var ekki beint ég sem bjó steininn til.
Ég afhenti hann bara.
Þú ljómar.
Þakka þér fyrir.
Ég nota aloe og slý fyrir...
Nei, sjáðu!
Amba, litla systir, á þessa töfra. Ég ljóma eins og hún.
Litla systir þín?
Hver dreki á einstaka töfra.
Hverjir eru þínir?
Ég er ótrúlega góð að synda.
Þú snertir gimsteinsbrotið og fékkst töfrana.
Veistu hvað það þýðir?
Þarf ég ekki að nota náttljós?
Hvað? Nei.
Þú tengist enn töfrum steinsins
og getur notað þá til að bjarga heiminum.
Ef við fáum öll brotin...
Þá set ég hann saman.
Við hrekjum Drunið á brott.
Endurheimtum við pabba?
Við endurheimtum alla í Kúmandra.
Namari prinsessa, Hali er undirlagður af Druninu.
Dóttir Benja er eflaust orðin að steini.
Það er ekki áhættunnar virði að sækja gagnslaust drekarit.
Vill einhver annar efast um leiðangurinn?
Jæja, svona er staðan.
Þegar gimsteinninn brotnaði tók höfðingi hvers lands eitt brot.
Tönn, Hjarta, Hryggur, Kló og Hali.
Þar erum við núna.
Svo margar spurningar.
Af hverju er ég klædd svona?
Við viljum forðast of mikla athygli.
Þú valdir rétta hattinn til þess.
Er höfðingi Hala hér?
Allar þessar gildrur birtust ekki af sjálfum sér.
Ég skil þetta ekki.
Þetta stöðvar ekki Drunið.
Þetta er ekki vörn gegn Druninu heldur fólki.
Hvað?
Því horfirðu svona á mig?
Bara.
Ég er óvön því að sjá dreka.
Ertu heilluð? Bíddu þar til þú sérð baksundið.
Nett sund léttir lund.
Ég syndi eins og yndi.
Ég ber af er ég fer á kaf.
Ég er mjög góð að synda og ég segi það með rími.
Ég vil koma sundhæfileikunum til skila.
Ég syndi svakalega vel.
Jæja, höldum áfram.
Nei. -Hvað er að?
Við gleymdum gjöf handa höfðingja Hala.
Sagðirðu gjöf?
Já, gjöf sem segir: "Okkur er treystandi, hvað með þig?"
Halló, litli minn.
Bjalla með hörkubossa.
Gættu þín, þetta er Vindleysingur.
Því kallast...
Skil þig. Rökrétt nafn.
Þú verður að játa að pöddubossarnir eru sætir.
Við fundum höfðingja Hala.
Hvað kom fyrir hana?
Mér sýnist á öllu
að hún hafi verndað brotið og lent illa í eigin gildrum.
Þetta er aðdáunarverð seigla.
Jæja. Haltu nú fast.
Ætluðum við að stökkva?
Afsakaðu, mitt klúður.
Nú skil ég. Ég er klár.
Sisu...
ekki.
Tvö komin, þrjú eftir.
Ég breytti um ham og varð manneskja.
Geta drekar þetta?
Pranee systir gerði þetta.
Sjáðu þessar mannahendur og þetta mannafés.
Rassinn er svo nálægt höfðinu.
Þú þarft ekki að fela mig.
Nú verður auðvelt að ná hinum brotunum.
Þetta var lítið mál en hin brotin eru í höndunum
á eintómum fyrirlitlegum binturi.
Binturi?
Það er ekki fallegt að lýsa gamalli vinkonu þannig.
Namari.
Hvað er títt, dep la?
Þú hefur eignast nýja vinkonu.
Ég óttaðist að þú yrðir kattakerling á endanum...
eins og ég.
Eruð þið ekki bestu vinkonur?
Stelurðu Drekasteinsbrotum? Hvers vegna?
Hvað get ég sagt? Ég vil glingur á mína fingur.
Ég verð að játa, Raya, að þar til nýlega...
taldi ég þig steingerða.
En svo stal einhver drekariti Tannar.
Eltirðu mig þess vegna?
Ég hélt að þú saknaðir mín bara.
Ertu virkilega að leita að Sisu?
Hvað ertu, 12 ára?
Já, reyndar leitaði ég að Sisu.
Veistu hvað? Ég fann hana.
Segðu hæ, Sisu.
Hæ!
Gaman að kynnast þér.
Flott á þér hárið og hárið á köttunum líka.
Takið þær.
Hlauptu!
Ekki svona. Á tveim fótum.
Auðvitað.
Tuk Tuk, rúllaðu af stað.
Stökktu!
Hver var þetta?
Namari.
Svikul binturi sem rústaði heiminum.
Kettirnir hlaupa ansi hratt.
Hvað eiga kettir og Drunið sameiginlegt?
Að vera ekki með sál?
Og þola ekki vatnið.
Haltu fast.
Halló, er einhver hérna?
Velkomnar á Rækjur og skel.
Ég heiti Boun og þjóna ykkur í dag.
Viljið þið heyra um rétti dagsins?
Já, takk.
Við eigum rækjur og grjón.
Og rækjugrjónin eru feikigóð.
En hvar er skipstjórinn?
Ég skal sækja hann.
Hvað segja nýju kúnnarnir?
Ég er Boun skipstjóri,
eigandi, kokkur og fjármálastjóri staðarins Rækjur og skel.
Get ég aðstoðað?
Ég heiti Sisu og...
Við verðum að komast í Kló.
Rækjur og skel er því miður ekki leigubátur.
Þetta er slatti af jaði.
Helminginn núna og helming í Kló. Samþykkt?
Haldið fast í grjónin.
Réttur dagsins verður...
tekinn með.
Boun skipstjóri?
Kemstu ekki hraðar?
Þú sagðir ekkert um eftirför.
Þetta kostar auka.
Ég sé um þetta.
Hvað er hún að gera?
Hvað gengur á?
Vinkona mín er sterk sundkona.
Bless, binturi.
Namari prinsessa, ef þær vilja brotin
fara þær næst til Klóar.
Við eltum þær ekki í Kló.
Förum aftur í Tönn.
Ég þarf að ræða við Virana höfðingja.
Sisu? Sisu?
Komdu upp úr.
Ég er vatnadreki.
Mér líður best í vatni.
Viltu koma út í?
Einhver gæti séð þig.
Áttu við skrykk skipstjóra?
Heldurðu að hann skori á mig í danskeppni?
Sisu, ég sá fólk missa vitið yfir Drekasteininum.
Hvernig lætur það yfir raunverulegum dreka?
Við þörfnumst þín til að takast þetta.
Þú skalt vera manneskja þar til öllum brotunum er náð.
Gerðu það.
Þú átt erfitt með traustið.
Faðir minn treysti fólki í blindni
og hann varð að steini.
Við endurheimtum hann.
Ég redda þér. Hver er drekinn þinn?
Ég meina manneskjan þín. Ég verð þannig þangað til...
Já, þú skilur.
Hver er svöng?
Ég er svöng.
Tveir sérréttir. Hversu mikið krydd?
Sterkt, sterkara eða Boun-bruna?
Meiri funa! -Nei.
Ég held nú síður.
Hvað ertu að gera?
Við þekkjum hann ekki. Gæti verið eitur.
Til hvers að eitra fyrir okkur?
Já, til hvers?
Til að stela jaðinu,
stela sverðinu
og kannski til að ræna Tuk Tuk.
Það er gott og gilt en ef þetta er eitur
deyið þið hamingjusamar.
Sama og þegið. Við komum með eigin mat.
Þetta er ljúffengt.
Og þetta er ekki eitrað.
En þetta er...
Þetta er sterkt. Alveg rótsterkt.
Ja, hérna. Vatn!
Boun skipstjóri? Okkur vantar vatn hingað.
Ég veit, vinur.
Sko, á daginn...
gleymir maður þessu næstum...
en á nóttunni...
Þess vegna fer ég aldrei frá borði.
Þú ert snjall strákur.
Hvað er Drunið annars?
Plága sem varð til vegna misklíðar mannanna.
Það hefur alltaf legið í leyni
og beðið eftir andartaksveikleika til að gera árás.
Það er andstæða drekanna.
Í stað þess að færa heiminum vatn og líf
er það eins og hömlulaus eldur sem brennir allt sem fyrir verður
þar til ekkert er eftir nema aska og steinar.
Það tók fjölskylduna mína.
Fjölskylduna mína líka.
Við erum komin.
Hvert farið þið eftir Kló?
Ég gæti verið á sömu leið.
Gegn gjaldi, auðvitað.
Auðvitað.
KLÓ
Þetta er sniðug leið til að Drunverja húsið sitt.
Byggja á vatni.
Íbúar Klóar eru snillingar.
Já, Kló lítur ansi vel út
en er gróðrarstía fyrir vasaþjófa og svindlara.
Þar var ég heppin. Tómir vasar.
Góðu fréttirnar eru
að ég veit um gimsteinsbrotið.
Slæmu fréttirnar?
Það er í vörslu hins alræmda höfðingja Klóar
Dang Hais.
Það sem Dang Hai skortir í stíl bætir hann upp með grimmd.
Skil þig.
Við verðum að heilla hann.
Gefum honum gjöf.
Sisu, ég held að þú sért öruggari í bátnum.
Hvað?
Án þín getum við ekki sett steininn saman.
Ég vil hjálpa.
Ég veit, þú gerir það.
Með því að vera örugg.
Ég verð enga stund.
Ef þú sérð einhverja svanga skaltu senda þá hingað.
Geri það, skipstjóri.
Þarna er húsið hans Dang Hais.
Stoppum ekki fyrr en við náum Drekasteinsbrotinu.
Hvað í...
Þá það.
Halló, litla smábarn eða eitthvað...
hvað sem þú kallast.
Það er áliðið. Hvað ertu að gera hér?
Hvar eru foreldrar þínir?
Hver á þetta barn?
Hvað? Ongar?
Sleppið þessu!
Í alvöru? Svikabarn?
Mér líst ekkert á þetta.
Dang Hai höfðingi tekur varla sönsum.
Raya færir honum ekki gjöf.
Auðvitað, ég fer í búðir.
En ég á enga peninga.
Þú ert fullorðin.
Kauptu upp á krít.
Hvað er krít?
Það er eins og loforð.
Þú tekur það sem þú vilt en lofar að borga seinna.
Borga seinna?
Stórkostleg hugmynd.
Takk, skipstjóri.
Ég kaupi þetta upp á krít.
Þetta heillar Dang Hai.
Krít, takk.
Þetta er flott. Ég kaupi þetta upp á krít.
Dýrka þessa krít.
Hey, þú þarna!
Ætlarðu að borga fyrir þetta?
Nei, ég ætla að kaupa þetta upp á krít.
Já, ég borga þetta seinna.
Borga seinna? Við þekkjum þig ekki.
Þú hefur ekkert lánstraust.
Borgaðu strax. -Strax?
Ég er ekki með neitt á mér en leyfið mér að finna Rayu.
Hún er með sverð, þurrkaða ávexti
og tvö Drekasteinsbrot.
Ekki satt. Hver sagði það?
Borgaðu, binturi.
Þetta er ekki hjálparstarf.
Hverja ert þú að svíkja?
Látið hana vera.
Sjáið þið ekki að hún er ný hérna?
Komdu, vinan. Vertu óhrædd.
Þetta er allt í lagi.
Passið ykkur.
Bless!
Bleia!
Takk.
Þetta er ekki mitt mál
en að nota barnasjarmann til að svindla á fólki
er mjög varhugavert.
Hvar er fjölskyldan þín?
Einmitt.
Heyrðu.
Hvað segið þið um alvörulaun?
Jæja, Dang Hai. Ég skal taka Drekasteinsbrotið.
Ég er ekki Dang Hai.
Ég er Chai, blómagaurinn.
Hvar er Dang Hai?
Hann er þarna.
En hver er með Drekasteinsbrotið?
Allra grimmasti höfðinginn í sögu okkar í Kló.
Þetta fólk var alveg sturlað.
Ég vildi kaupa gjafir handa Dang Hai höfðingja.
Ertu að leita að honum, elskan?
Ég veit hvar hann er.
Er það?
Ég fylgi þér.
Sko, ég reyndi að segja Rayu þetta.
Hún segir: "Ekki treysta neinum.
Ekki tala við neinn.
Ég borða bara ógeð sem ég þurrka sjálf."
Komdu, elskan.
Dang Hai höfðingi er rétt utan við borgina,
handan við hliðið.
Fjarri vatninu? Ja, hérna.
Hann lifir á ystu nöf.
Komdu sæll, Dang Hai.
Ég heiti Sisu
og ég kom hingað til að færa þér...
Nú skalt þú segja mér
hvar ég finn hin brotin af Drekasteininum
eða ég skil þig eftir þarna úti með þessu kvikindi.
Þú mátt velja.
En ég treysti þér.
Það voru herfileg mistök.
Talaðu hratt.
Þetta virðist hungrað.
Nei. Nei, nei, nei!
Raya!
Stöðvið hana!
Ég sagði þér að bíða í bátnum.
Fyrirgefðu!
Geymdu þetta fyrir mig.
Þoka?
Já, það er töframáttur Jagans, bróður míns.
Þá eru þrjú brot komin og tvö eftir.
Jæja, Boun skipstjóri. Næsta stopp er Hryggur.
Takk fyrir kúnnana.
Ég lofaði þeim eins miklum grjónum og þau gætu í sig látið.
Þá sitjum við uppi með þau lengi
því ongarnir eru með níu maga.
Ó, toi.
Ég trúi því ekki.
Sú gamla ætlaði að meiða mig.
Mér þykir það leitt en heimurinn er orðinn svona.
Engum er treystandi.
Ekki einu sinni smábörnum?
Sko... -Hún er svo sæt.
Sjáðu þessar kinnar.
Hæ, ég heiti Sisu.
Hún dýrkar andlitið á mér.
Passaðu að hún steli ekki tönnunum úr þér.
Ég skal hjálpa þér.
Þetta er svo sætt.
Þetta er of sætt.
Allt of sætt. Einum of!
TÖNN
Virana höfðingi, okkur vantar pláss.
Við verðum að komast á meginlandið.
En hvað með Drunið, Atitāya hershöfðingi?
Án fullnægjandi varna eru þegnarnir dauðadæmdir.
Ég gæti vitað um lausn, móðir.
Litla morgunmóðan mín.
Gott að fá þig heim.
Ég fann Rayu. Hún stelur gimsteinsbrotum.
Hvað segirðu?
Ég vil fá konunglega herinn og stöðva hana í Hrygg.
Ef hún fer í Hrygg...
verður lítið eftir af henni.
Hún er hæfari en þú heldur.
Við verðum að stöðva hana.
Gakktu með mér.
Líttu í kringum þig.
Við afrekuðum þetta með skynsemi frekar en tilfinningasemi.
Við erum örugg.
Síkið verndar okkur gegn þessum skrímslum.
Það er óráðlegt að leggja þig í óþarfa hættu.
En hershöfðinginn sagði
að landið nægði ekki og að okkur vantaði pláss.
Ef við fáum öll gimsteinsbrotin gerum við það á öruggan máta.
Það er rétt.
Þetta er ekki tilfinningasemi
heldur eina rökrétta leiðin til að tryggja framtíð Tannar.
Namari, þú ert að verða sá leiðtogi sem ég ætlaði þér að verða.
Atitāya, gerðu herinn tilbúinn til að fylgja dóttur minni.
Takk, mamma. Ég bregst þér ekki.
Heyrðu, hættið að borða!
Ég sé um þetta, vinur.
Hentirðu rækju í mig?
Þetta er ekki ætt!
Hey. -Ekki þennan svip.
Krakkar? -Loðna ruslatunna.
Förum í feluleik.
Eruð þið tilbúin?
Einn.
Tveir.
Takk.
Tveir og hálfur.
Þrír.
Minntu mig á að eignast ekki börn.
Erfitt að vera manneskja.
Já.
Sex.
Sjö.
Þið eruð með lítinn haus.
Engan hala.
Þið ljúgið til að fá hluti, eins og höfðingi Klóar.
Já, heimurinn er laskaður.
Engum er treystandi.
Kannski er heimurinn laskaður því að þið treystið engum.
Þú hljómar eins og ba.
Hann hefur verið vitur.
Hann var það.
Ég þráði að trúa honum.
Ég þráði að trúa því að við gætum orðið Kúmandra á ný.
Við getum það.
Þúsundir steingerðra einstaklinga eru á öðru máli.
Við megum samt reyna.
Ég reyndi þetta. Veistu hvað gerðist?
Ég var svikin af manneskju sem færði mér gjöf.
Líttu í kringum þig.
Við erum heimur munaðarleysingja því að allir rífast um gimstein.
Veistu af hverju hinir drekarnir lifnuðu ekki við?
Því að mannfólkið verðskuldar þá ekki.
Þú getur breytt því.
Nei, Sisu. Ég er hætt að reyna.
Kúmandra er skröksaga.
Það eina sem skiptir mig máli er að endurheimta ba.
Við erum í Hrygg.
Sisu!
Grjónin mín.
Verið kyrr hérna. Ég kem fljótt aftur.
HRYGGUR
Sisu! Komdu aftur! Gerðu það!
Hvað ertu að gera?
Sýna þér að þér skjátlast.
Með því að láta snarbrjálaða Hryggjarbúa kremja þig?
Nei.
Með því að sanna að til þess að öðlast traust
þarftu sjálf að treysta öðrum.
Bíddu, Sisu...
Kannski var ég örlítið fljót á mér eftir allt.
En hver er svöng?
Ekki? Ég læt þig í friði.
Jæja, hvar erum við?
Áhugaverðar vistarverur.
Þið hljótið að vera með mykjuheila
ef þið haldið að þið getið stolið Drekagimsteini Hryggjar.
Gimsteini?
Hver talaði um gimsteina?
Við höfum engan áhuga á þeim.
Þetta lætur mig líta út eins og lygara.
Lygin lét þig frekar líta út eins og lygara.
Hvað er fyndið?
Ótti ykkar er eins og dásamlegar guðaveigar
sem næra mallakút sálar minnar.
Það er gott.
Smakkast eins og mangó.
Ég er sólgin í mangó.
Auðvitað ertu sólgin í mangó.
Aðeins tungulaus gerpi eru það ekki.
Ó, toi.
Það er svo langt síðan ég hef starað í augu nötrandi óvinar.
Hvar týndist tíminn?
Svo langt um liðið.
Hann virðist einmana.
Nei, ég er ekki einmana.
Ég er stríðsmaður Hryggjar.
Ég er fæddur og uppalinn til að gera aðeins eitt.
Til að vekja ótta og kremja höfuðkúpur óvina minna.
Það er tvennt.
Sjá svipinn á ykkur.
Heyrðu, hvað ætlarðu að gera við okkur?
Það verður slæmt.
Hryllilegt.
Ég verð tvær vikur að þrífa.
Hefurðu ekki hugmynd?
Jú, víst.
Ég er að vinna að viðbjóðslegu plani í huganum.
Mér verður flökurt við tilhugsunina.
Bíddu bara.
Viljið þið ekki bara hanga þarna þangað til?
Góður?
Smábarn?
Það var lagið.
Vel gert, Boun.
Tönn er hérna. -Hvað?
Íbúar Hryggjar, við leitum að Rayu,
flóttakonu frá Hjarta.
Sendið hana út eða við komum inn.
Ertu einn eftir hérna?
Þjóð mín barðist hetjulega við Drunið...
en tapaði.
Allt í lagi.
En Tannarherinn vill ná mér, ekki þér,
og ef ég held þeim við efnið komist þið burt héðan.
Berstu við heilan her?
Nei, ég tef þau bara.
Ég veit hvernig ég ergi Namari.
Þegar þið eruð í skjóli forða ég mér.
Hvað heitir þú?
Mér var gefið nafnið Tong.
Sjáðu nú til, Tong. Við þekkjum ekki hvort annað
en þú hlýtur að vita um bakdyr eða undankomuleið
og það er mjög áríðandi að vernda vini mína.
Ég spyr þig af fullri einlægni, viltu hjálpa okkur?
Ég bið þig.
Jæja.
Mundu bara...
að deyja ekki.
Svælið þau út.
Halló, hálfsnoðaða prinsessa.
Fyndið að hitta þig.
Þú og Drekasteinsbrotin komið með mér.
Sverðið mitt segir annað.
Ég vissi að þú þorðir ekki að stíga ein á svið.
Þú ferð hvergi án bandsins.
Haldið ykkur til hlés.
Þetta tekur fljótt af.
Þurftirðu þetta, dep la?
Nei.
Einhver hefur verið að æfa sig.
Því stelurðu gimsteinsbrotum?
Mig langar í heilt sett í stíl.
Komstu nokkuð með brot Tannar?
Ekki? Skiptir ekki máli.
Ég kem við og tek það seinna.
Þetta verður ánægjulegt.
Já, hún er dreki.
Förum héðan.
Áfram nú!
Hentuð þið rækjuhala í mig?
Hvenær ætlaðirðu að segja að hún væri Sisu?
Tæknilega vissuð þið að hún héti Sisu.
Í alvöru?
Hvers vegna ertu hér...
guðdómlegi vatnadreki?
Er það ekki augljóst?
Við Raya ætlum að laga heiminn.
Endurheimta alla.
Ætlið þið að endurheimta alla?
Ég vil hjálpa.
Ég get því miður ekki leyft það.
Það er of hættulegt.
Þú varst ekki ein um að missa fjölskylduna vegna Drunsins.
Gerið það.
Leyfið mér að hjálpa.
Ég vil líka ganga í þetta föruneyti Drun-rassasparkara.
Töfrar Pengus, stóra bróður.
Jæja, Boun skipstjóri. Höldum í Tönn.
Ekki málið!
Jæja, þið öll. Þetta er planið.
Síðasta brotið er í Tönn
en ekkert landanna fimm er betur varið.
Í kringum ríkið er tilbúið síki
sem skilur þau frá meginlandinu.
Eina leiðin inn eða út...
er á vatni.
En við erum svo lánsöm að vera með töfravatnadreka í hópnum.
Höllin verður þakin vörðum.
Til að laumast fram hjá...
Ég skal, krakkar.
Ég sé um fyrstu bylgju.
Tong kemur í kjölfarið með axarbrjálæðið.
Síðan koma ongarnir og brjálaða svikabarnið
sem kasta gimsteininum til hinnar miklu Sisudatu.
Þá segjum við bæ bæ, binturi.
Ansi þétt plan, ekki satt?
Ekki þétt heldur hriplekt plan.
Sammála.
Svona er mitt plan.
Við förum í Tönn...
mætum Namari...
færum henni gjöf og segjum...
Viltu hjálpa okkur að bjarga heiminum?
Það þarf bara eitt brot í viðbót.
Já, ég vonaði að einhver myndi biðja mig!
Gjörðu svo vel!
Bestu vinkonur að eilífu!
Mér líst betur á plan Bouns.
Hvað?
Já!
Hvers vegna?
Því að þetta er Tönn.
Hnífar þeirra eru sérhannaðir til að stinga í bakið.
Án þeirra hefði ekkert af þessu gerst.
Þau eru verst.
Ef við erum hreinskilin
hlýtur hún innst inni að vilja laga allt eins og við.
Þú sást ekki þegar hún sveik mig.
Höldum okkur við mitt plan.
Hvaða úrhelli er þetta?
Komdu, ég vil sýna þér svolítið.
Hvað gerum við nú?
Ég veit það ekki.
Hvert ferðu með mig?
HJARTA
Sisu, því komstu með mig hingað?
Þetta gerðist allt hérna.
Ég veit það.
Ég var á staðnum. -Nei.
Þetta gerðist allt hérna fyrir 500 árum.
Ég vil kynna þig fyrir systkinum mínum.
Þeim allra máttugustu.
Ég sakna þeirra.
Ég vissi ekki af þeim hérna.
Sérðu klassapíuna þarna?
Þetta er Amba. Ég fékk ljómann frá henni.
Þetta er Pranee. Hún er hamskiptingur.
Þokan er frá Jagan.
Og loks Pengu.
Stóri bróðir okkar.
Hann framkallar regnið.
Við vorum síðustu drekarnir.
Allir hinir drekarnir voru steingerðir.
Við vorum umkringd Druninu.
En Pengu, elsti bróðir minn, neitaði að gefast upp.
Hér skyldum við heyja úrslitaorrustuna...
í sameiningu.
Hvert á fætur öðru...
sameinuðu þau töfra sína...
og sköpuðu Drekasteininn.
Ég veit ekki af hverju þau völdu mig.
Hefði getað verið hvert okkar sem var.
En ég veit bara...
að ég treysti þeim...
og þau treystu mér.
Og svo...
Þegar þau höfðu trú á mér...
varð ég máttugri en ég hefði getað ímyndað mér.
Það sama gæti komið fyrir Namari.
Ég vildi geta trúað því.
Eitt sinn hélt ég að við yrðum vinkonur.
Eftir allt þetta...
er það kannski hægt.
Þótt hún vildi hjálpa okkur,
hvernig get ég treyst henni?
Ef þú finnur leið til þess endurheimtirðu ekki aðeins pabba þinn
heldur draum hans um leið.
Kúmandra.
Heldurðu að hann þekki mig?
Svo mikið hefur breyst.
Auðvitað gerir hann það.
Þú minnir mig á hann.
Erum við bæði sterk og falleg, með frábært hár?
Vongóð.
Hvernig nálgast ég Namari eftir allt sem hefur gerst?
Það gæti virst ómögulegt en stundum...
þarftu að stíga fyrsta skrefið áður en þú ert tilbúin.
Treystu mér.
Þá það. Við notum þitt plan.
Hvað segirðu? Velurðu planið mitt?
Já.
Það var lagið!
Þú sérð ekki eftir því.
Finnum geggjaða gjöf.
Hvað fílar hún? Ketti? Hnífa?
Ketti með hnífa? Hnífa með litlum köttum?
Ég veit nákvæmlega hvað við gefum henni.
Þannig dafnaði ríki Tannar
þrátt fyrir öll skrímslin sem vildu granda okkur.
Því að við erum skynsöm og dugmikil
og gætum hvert annars.
Mamma, eigðu við mig orð.
Namari prinsessa.
Allt í lagi. Farið nú héðan, kettlingar.
Ég þarf að ræða við prinsessuna.
Þú trúir aldrei hvað ég sá.
Þú sást dreka.
Atitāya sagði mér
að þú kæmir ekki heim með gimsteinsbrotin.
Þetta var Sisu.
Hún bætir fyrir misgerð okkar.
Hún færir okkur alla aftur.
Það er það sem ég óttast.
Þegar allir koma aftur, hvert snúa þeir hefndinni?
Þú gleymir einu.
Hin löndin kenna okkur um hvernig fór.
En við vildum engum illt.
Ef við fáum drekann til okkar
ásamt gimsteinsbrotunum
fyrirgefa þau okkur.
Við björgum heiminum.
En mestu máli skiptir að þjóð okkar verður óhult.
Raya lætur Sisu ekki af hendi.
Hún fær ekki neitt val.
Hvað ætlarðu að gera?
Það er ekki lengur þitt vandamál.
Þú hefur gert nóg.
Ef hún neitar að hjálpa
höfum við kastað góðri vígstöðu
beint ofan í koppinn. -Ég veit.
Hún hefur enga ástæðu til að hjálpa.
Ég veit!
Þurrkuðu ávextirnir eru ógeð.
Ég veit!
Heldurðu að þessum fjórum skaðræðisskepnum takist þetta?
Ég veit það ekki.
Þetta er of kryddað.
Nei, of mikill bambus.
Hvað veist þú? Með bragðlauka barns.
Þú klæðir þig eins og barn.
Komdu með ausuna. Ég tek stjórnina.
Rólegur, risi. Ég er fagmaðurinn.
Má ég?
Þetta er gott.
Svolítið sem pabbi kenndi mér.
Kenndi hann þér líka að þurrka ávexti?
Nei, ég lærði það sjálf.
Það verður gaman að borða með honum aftur.
Ég skil þig.
Ég á óþolandi systur sem ruglar alltaf hárinu á mér.
Ég hlakka mest til að hitta hana.
Þegar við höfum sigrað
hlakka ég til að fylla augun
af gleðiljómandi sýn iðandi mannlífs í þorpinu á ný.
Þú færð að hitta fjölskylduna þína aftur, Nóa.
Hvað kallaðirðu hana?
Hún heitir Nóa.
Það stendur á ólinni.
Leit ekkert ykkar á hana?
Þau segja að ég sé ruddinn.
Hvað þýðir þetta?
Að það sé komið að þessu.
Sisu.
Þar til við fáum steininn og vitum að Namari er vinveitt
skaltu lofa að fela þig.
Þú fékkst gjöfina frá mér.
Bjóst ekki við að sjá þetta aftur.
Sko...
Ég reyndi að fara vel með það.
Þú ert ekki eini drekanördinn hérna.
Síðasta brotið.
Tími til að endurheimta alla.
Sisu og gimsteinsbrotin koma með mér.
Sisu! -Farið frá!
Það var heimskulegt að treysta Tönn.
Komið ekki nær!
Namari.
Þetta þarf ekki að vera svona.
Ég hef ekki um annað að velja.
Heyrðu. Ég sé um þetta.
Ég veit að þú vilt engan særa.
Hvað ertu að gera?
Þú vilt bara betri heim.
Eins og við öll.
Sisu...
Ég treysti þér, Namari.
Nei!
Sisu!
Nei...
Hvað er að gerast?
Ég veit það ekki.
Með hvarfi síðasta drekans fer vatnið um leið.
Nú fær ekkert stöðvað Drunið.
Ekkert.
Raya?
Hvar er Raya?
Namari!
Klárum þetta, binturi.
Raya!
Hún sér okkur ekki.
Raya er blinduð af eigin reiði.
Máttur steinsins dofnar.
Allt fólkið er Drunfæða nema við hjálpum því burt.
Komið. Treystið mér. Þetta verður í lagi.
Heimska Drun! Burt með þig!
Áfram, áfram.
Upp með þig! Já!
Áfram! Flýtum okkur!
Farið að vatninu! Haldið áfram!
Áfram! Áfram!
Ég vildi ekkert af þessu.
Lygari!
Mér er sama hvort þú trúir mér.
Sisu trúði mér.
Þú treystir henni ekki.
Þess vegna erum við hérna.
Gerðu hvað sem þú vilt.
En þú berð jafnmikla ábyrgð á dauða Sisu og ég.
Tong, það er enn fólk þarna.
Fljót! Tíminn er á þrotum!
Náði því!
Allir út! Fylgið mér!
Þetta voru þau síðustu.
Farðu! Við komum.
Tuk Tuk!
Hvað tefur þig? Farðu!
Raya!
Þetta er sú sem drap Sisu!
Raya! Raya!
Töfrar steinsins eru að hverfa.
Það bakkar ekki.
Það er alls staðar.
Ég veit ekki af hverju þau völdu mig.
Hefði getað verið hvert okkar sem var.
En ég veit bara að ég treysti þeim
og þau treystu mér.
Og svo...
Færið mér steinana ykkar.
Við getum sett þá saman.
Það gæti virkað.
Sisu er dáin. Við höfum ekki töfra hennar.
Þetta snýst ekki um töfra heldur traust.
Hvað?
Þess vegna virkaði þetta og við getum gert það sama.
Með því að gera það eina sem Sisu vildi frá okkur.
Það sem pabbi minn vildi.
Að treysta loks hvert öðru og lagfæra þetta.
En við verðum að vinna saman.
Ég bið ykkur.
Eftir það sem hún gerði?
Við treystum henni aldrei!
Ég skal stíga fyrsta skrefið.
Raya! Nei!
Það virkaði! Það virkaði!
Tuk Tuk!
Pranee! Amba!
Jagan!
Pengu!
Já!
Raya.
Sisu.
Ég er svo svöng.
Ég á þurrkaða ávexti.
Ekki svo svöng.
Sisu!
Gott að anda að sér dýrðlegri drekafýlunni af þér á ný.
Ég tek þessu sem hrósi.
Mamma! -Barnið mitt.
Mamma, þetta er Boun!
Þetta er Boun!
Ba?
Daggardropi?
Ba!
Er þetta virkilega hún?
Benja höfðingi, dóttir þín var þér til mikils sóma.
Vonandi er þér sama, en vinir hennar fylgdu henni.
Ba?
Velkominn til Kúmandra.
Íslenskur texti: Jóhann Axel Andersen